text: Politisk Magasin: Se debatten om folkeskolen
  20 marts 2017 kl. 14.57
  Mandag er Venstres Anni Matthiesen gæst i Politisk Magasin på Facebook til en snak om folkeskolen. 
  I mandagens debat er vært Anders Køpke Christensen i selskab med Anni Matthiesen, der er undervisningsordfører i Venstre. 
  Aftenens emne er den danske folkeskole. Hvorvidt har folkeskolen svigtet? Og hvem bærer ansvaret? 
  I Venstre mener de, at kommunerne bærer ansvaret, fordi de driver folkeskolerne. Vi har en af verdens dyreste folkeskoler, så det er ikke penge, det handler om. 
  Hvilket ansvar har Venstre og regeringen så? Det spurgte Anders Køpke Christensen ordføreren om på TV SYDs Facebook-side, hvor seerne som altid stillede politikeren spørgsmål.
  
  